
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1311 

19 Σεπτεμβρίου 2005 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Εγκριση κανονισμού για την εκτέλεση έργων, για την 
ανάθεση, παρακολούθηση και παραλαβή μελετών 
και υπηρεσιών, την προμήθεια,παράδοση και πα¬ 
ραλαβή αγαθών, υλικών και προϊόντων και για τη 
σύναψη και εκτέλεση σχετικών συμβάσεων του Φο¬ 
ρέα Διαχείρισης του Εθνικού Πάρκου Βόρειας Πίν¬ 


δου». 1 

Τροποποίηση του Κανονισμού εσωτερικής Υπηρεσίας 

του Πρωτοδικείου Βόλου. 2 

Έγκριση σύμβασης μεταξύ Ε.Υ.Α.Θ. Α.Ε., Ε.Υ.Α.Θ. Πα¬ 
γίων και Κοινότητας Ευκαρπίας Θεσσαλονίκης. 3 

Απόκτηση της Ελληνικής Ιθαγένειας του ομογενούς 
Κέσοβ Γκουράμτου Πέτρου κ.λπ. 4 


ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην υπ’ αριθμ. 2471/04/ 
29.3.2005 απόφαση του Γενικού Γραμματέα Περι¬ 
φέρειας Αν. Μακεδονίας - Θράκης. 5 


ΑΠΟΦΑΣΕΙ Σ 

Αριθ. 34939 (1) 

Εγκριση κανονισμού για την εκτέλεση έργων, για την ανά¬ 
θεση, παρακολούθηση και παραλαβή μελετών και 
υπηρεσιών, την προμήθεια,παράδοση και παραλαβή 
αγαθών, υλικών και προϊόντων και για τη σύναψη και 
εκτέλεση σχετικών συμβάσεων του Φορέα Διαχείρι¬ 
σης του Εθνικού Πάρκου Βόρειας Πίνδου». 

ΟΥΦΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΤΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1.- Τις διατάξεις του άρθρου 15 του ν. 2742/1999 «Χω¬ 
ροταξικός Σχεδιασμός και αειφόρος ανάπτυξη και άλλες 
διατάξεις» (Α' 207), όπως συμπληρώθηκε με την παρ.1 
του άρθρου 13 του ν. 3044/2002 «Μεταφορά Συντελεστή 
Δόμησης και ρυθμίσεις άλλων θεμάτων αρμοδιότητας 
Υπουργείου Περιβάλλοντος, Χωροταξίας και Δημοσίων 
Έργων» (Α' 197). 


2. - Τις διατάξεις του άρθρου 90 του Κώδικα Νομοθεσίας 
για την Κυβέρνηση και τα κυβερνητικά όργανα με τις δια¬ 
τάξεις του άρθρου πρώτου του π.δ/τος 63/2005 «Κωδικο¬ 
ποίηση της Νομοθεσίας για την Κυβέρνηση και τα Κυ¬ 
βερνητικά Όργανα» (ΦΕΚ Α' 98). 

3. -Την υπ’ αριθμ. 4881/19.5.2004 απόφαση του Πρωθυ¬ 
πουργού και του Υπουργού Περιβάλλοντος, Χωροταξίας 
και Δημοσίων Έργων «Ανάθεση αρμοδιοτήτων του 
Υπουργού Περιβάλλοντος, Χωροταξίας και Δημοσίων 
Έργων στους Υφυπουργούς Περιβάλλοντος, Χωροτα¬ 
ξίας και Δημοσίων Έργων» (Β' 754). 

4. - Την από 26.11.2004 απόφαση του Διοικητικού Συμ¬ 
βουλίου (Δ.Σ) του Φορέα Διαχείρισης Εθνικού Πάρκου 
Βόρειας Πίνδου. 

5. - Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του 
κρατικού προϋπολογισμού και των προϋπολογισμών των 
οικείων Ο.Τ.Α., αποφασίζουμε: 

Άρθρο 1 

Έγκριση, σκοπός και πεδίο εφαρμογής του Κανονισμού 

Εγκρίνεται, όπως στα επόμενα άρθρα ο κανονισμός με 
τον οποίο καθορίζεται ο τρόπος ανάληψης ή ανάθεσης, 
παρακολούθησης και παραλαβής μελετών, ερευνών και 
λοιπών υπηρεσιών, τεχνικών έργων και προμηθειών του 
Φορέα διαχείρισης Εθνικών Δρυμών Βίκου-Αώου και Πίν¬ 
δου (Εθνικό Πάρκο Β. Πίνδου) έτσι ώστε να εξασφαλίζε¬ 
ται η άρτια εκπόνηση μελετών και διενέργεια ερευνών, η 
αποδοτικότητα και ποιότητα των έργων, ο βέλτιστος τρό¬ 
πος εκτέλεσης προμηθειών, σύμφωνα με τις επιμέρους 
προδιαγραφές τους, η διαφάνεια και η αντικειμενικότητα 
στις διαδικασίες ανάθεσης. 

Άρθρο 2 

Αρχές που διέπουντον Κανονισμό 

Ο παρών Κανονισμός διέπεται ιδίως από τις ακόλουθες 
αρχές: 

Α. Αρχή της διαφάνειας - Εγγύηση του ελεύθερου αντα¬ 
γωνισμού. 

Οι διατάξεις του παρόντος που αφορούντη σύναψη των 
συμβάσεων του Φορέα διέπονται από την αρχή της δια¬ 
φάνειας και της εγγύησης του ελεύθερου ανταγωνισμού. 
Ο Κανονισμός εφαρμόζεται, χωρίς διακρίσεις, σε όλους 
τους ενδιαφερομένους να αναλάβουν την εκτέλεση ορι¬ 
σμένης σύμβασης. Ο φορέας και τα όργανα αυτού δεν 
επιτρέπεται να προβαίνουν σε κανενός είδους διακρίσεις 
αναφορικά με τις σχετικές συμβάσεις έργων, μελετών, 

υπηρεσιών και προμηθειών. Η αξιολόγηση των προσφο¬ 
ρών γίνεται με όρους ισότιμους, κατά τρόπο ώστε να δια¬ 
σφαλίζεται η επιλογή της άριστης προσφοράς για την εκ¬ 
πλήρωση του σκοπού του Φορέα και την διασφάλιση των 
συμφερόντωντου. 

Β. Αρχή της αποτελεσματικότητας και της τεχνολογικής 
προόδου 

1. Η σύναψη και εκτέλεση των συμβάσεων του Φορέα 
διέπονται από την αρχή της αποτελεσματικότητας, ενό- 
ψει της έγκαιρης και της απρόσκοπτης επίτευξης του 
σκοπού του Φορέα. Ο φορέας και οι συμβαλλόμενοι με 
αυτόν αναγνωρίζουν, σε πνεύμα καλής πίστης, την ιδιαί¬ 
τερη σημασία της αποτελεσματικής διαχείρισης και προ¬ 
στασίας της περιοχής και αναλαμβάνουν την υποχρέωση 
να ενεργούν προς αυτόν τον σκοπό. Οι υπαγόμενοι στον 
παρόντα Κανονισμό αναγνωρίζουν την αρχή αυτή και δε¬ 
σμεύονται να μην ασκούν καταχρηστικά τα δικαιώματά 
τους, κατά τρόπο που παρεμποδίζει την εκτέλεση των 
συμβάσεων. 

2. Ο Φορέας λαμβάνει κάθε εύλογη μέριμνα για την υιο¬ 
θέτηση τεχνολογικής πρωτοτυπίας καιτη διασφάλιση της 
επιστημονικής και τεχνολογικής προόδου, ενόψει της 
αποτελεσματικής περιβαλλοντικής προστασίας και δια¬ 
χείρισης της περιοχής. 

Γ. Αρχή της προστασίας του φυσικού και πολιτιστικού 
περιβάλλοντος 

1. Η σύναψη και εκτέλεση των συμβάσεων του Φορέα εί¬ 
ναι σύμφωνες με το καθεστώς της απόλυτης προστασίας 
του φυσικού, πολιτιστικού και ανθρωπογενούς περιβάλλο¬ 
ντος, Ειδικότερα, είναι σύμφωνες με τις αρχές της βιώσιμης 
ανάπτυξης και αειφορίας κατ’ εφαρμογή της ελληνικής και 
κοινοτικής νομοθεσίας και των διεθνών συμβάσεων. 

2. Ο Φορέας με τον παρόντα Κανονισμό αναλαμβάνει 
την υποχρέωση να διασφαλίζει ότι: 

α. Η πρόνοια για την προστασία του περιβάλλοντος και 
των κάθε είδους σχετικών αγαθών από τους διαγωνιζομέ- 
νους αποτελεί στοιχείο του συνόλου των νομικών ή μη 
ενεργειών του Φορέα. 

β. Η εφαρμογή μεθόδων που συντείνουν στην προστα¬ 
σία του περιβάλλοντος από τους διαγωνιζομένους απο¬ 
τελεί πρόσθετο στοιχείο το οποίο λαμβάνεται θετικά κατά 
την αξιολόγηση των προσφορών τους. 

Ο Φορέας και οι συμβαλλόμενοι με αυτόν υποχρεούνται 
να τηρούν και να εφαρμόζουντις προαναφερόμενες αρχές. 

Άρθρο 3 

Νομοθετικό και Κανονιστικό πλαίσιο 
για την εκτέλεση έργων 
από το Φορέα Διαχείρισης 

Για την εκτέλεση έργων από τον Φορέα Διαχείρισης 
εφαρμόζεται το νομοθετικό πλαίσιο όπως αυτό ισχύει και 
ειδικότερα το καθεστώς που προκύπτει από τις παρακά¬ 
τω ενδεικτικά αναφερόμενες διατάξεις: 

1. ν. 1418/1984, Δημόσια Έργα (ΦΕΚ23Ά) και των κατ’ 
εξουσιοδότηση αυτού προεδρικών διαταγμάτων και λοι¬ 
πών διοικητικών πράξεων 

2. π.δ. 609/1985, Κατασκευή δημοσίων έργων (ΦΕΚ223 
Α'), και των κατ’ εξουσιοδότηση αυτού διοικητικών πρά¬ 
ξεων 

3. π.δ. 393/1991, Επιβολή προστίμου για παράβαση δια¬ 
τάξεων του άρθρου 21 του ν. 1418/1984 (ΦΕΚ 140 Α') και 
των κατ’ εξουσιοδότηση αυτού διοικητικών πράξεων 


4. ν. 2229/1994, Τροποποίηση και συμπλήρωση του ν. 
1418/1984 και άλλες διατάξεις, και των κατ’ εξουσιοδότη¬ 
ση αυτού προεδρικών διαταγμάτων και λοιπών διοικητι¬ 
κών πράξεων (ΦΕΚ 138Ά). 

5. π.δ. 368/1994, Τροποποίηση και συμπλήρωση του πδ 
472/1985 καιπ.δ. 609/1985, και οι κατ’ εξουσιοδότησή του 
διοικητικές πράξεις (ΦΕΚ 201 Α'). 

6. ν. 2576/1998, Βελτίωση διαδικασιών για την ανάθεση 
της κατασκευής των δημοσίων έργων και άλλες διατά¬ 
ξεις, (ΦΕΚ 25 Α') και των κατ’ εξουσιοδότηση αυτού προ¬ 
εδρικών διαταγμάτων και λοιπών διοικητικών πράξεων. 

7. π.δ. 334/2000, Προσαρμογή της Ελληνικής Νομοθε¬ 
σίας για τα δημόσια έργα προς τις διατάξεις των Οδηγιών 
93/37/Ε.Ο.Κ., όπως τροποποιήθηκε και συμπληρώθηκε 
(ΦΕΚ 279 Ά) 

8. ν.3263/2004, «Μειοδοτικό σύστημα ανάθεσης των 
δημοσίων έργων και συναφείς διατάξεις» (Α' 179). 

Άρθρο 4 

Νομοθετικό και Κανονιστικό πλαίσιο για την 
προμήθεια, παράδοση και παραλαβή αγαθών, 

υλικών και προϊόντων και για τη σύναψη και εκτέλεση 
των σχετικών συμβάσεων του Φορέα Διαχείρισης 

Γ ια την προμήθεια, παράδοση και παραλαβή αγαθών, 
υλικών και προϊόντων και για τη σύναψη και εκτέλεση των 
σχετικών συμβάσεων από τον Φορέα Διαχείρισης εφαρ¬ 
μόζεται το νομοθετικό πλαίσιο όπως αυτό ισχύει και ειδι¬ 
κότερα το καθεστώς που προκύπτει από τις παρακάτω εν¬ 
δεικτικά αναφερόμενες διατάξεις: 

1. ν. 2286/1995, Προμήθειες του δημοσίου τομέα και 
ρυθμίσεις συναφών θεμάτων (ΦΕΚ 19 Α') και των κατ’ 
εξουσιοδότηση αυτού προεδρικών διαταγμάτων και λοι¬ 
πών διοικητικών πράξεων 

2. π.δ. 370/1995, Προσαρμογή της ελληνικής νομοθε¬ 
σίας περί προμηθειών του Δημοσίου προς το κοινοτικό 
δίκαιο και ειδικότερα προς τις διατάξεις της οδηγίας του 
Συμβουλίου της Ευρωπαϊκής Ένωσης 93/36/ΕΕ της 14ης 
Ιουνίου 1993 περί συντονισμού των διαδικασιών για τη σύ¬ 
ναψη συμβάσεων δημοσίων προμηθειών. 

3. Άρθρο 83 ν. 2362/1995 Περί δημοσίου λογιστικού 
ελέγχου των δαπανών του Κράτους και άλλες διατά- 
ξεις. 

4. π.δ. 394/1996, Κανονισμός Προμηθειών Δημοσίου 
(Κ.Π.Δ.). 

5. ν. 2513/1997, Κύρωση της συμφωνίας περί δημοσίων 
συμβάσεων προμηθειών (ΦΕΚ 247 Α') και των κατ’ εξου¬ 
σιοδότηση αυτού προεδρικών διαταγμάτων και λοιπών 
διοικητικών πράξεων. 

Άρθρο 5 

Νομοθετικό και Κανονιστικό πλαίσιο για την ανάθεση, 
παρακολούθηση και παραλαβή μελετών και υπηρεσιών 
και για τη σύναψη των σχετικών συμβάσεων 
του Φορέα Διαχείρισης 

Γ ια την ανάθεση, παρακολούθηση και παραλαβή μελε¬ 
τών και υπηρεσιών και για τη σύναψη των σχετικών συμ¬ 
βάσεων από τον Φορέα Διαχείρισης εφαρμόζεται το νο¬ 
μοθετικό πλαίσιο όπως αυτό ισχύει και ειδικότερα το κα¬ 
θεστώς που προκύπτει από τις παρακάτω ενδεικτικά 
αναφερόμενες διατάξεις: 

1. ν. 3316/2005, «Ανάθεση και εκτέλεση δημοσίων συμ¬ 
βάσεων εκπόνησης μελετών και παροχής συναφών υπη¬ 
ρεσιών και άλλες διατάξεις» (Α' 42). 

2. π.δ. 194/1979, Περί εκτελέσεως των άρθρων 11 και 
επόμενα του ν 716/1977 «Περί μητρώου μελετητών και 
αναθέσεως και εκπονήσεως μελετών». 

3. Άρθρο 83 ν. 2362/1995 Περί δημοσίου λογιστικού 
ελέγχου των δαπανών του Κράτους και άλλες διατάξεις. 

4. π.δ. 346/1998, Προσαρμογή της ελληνικής νομοθε¬ 
σίας για τις δημόσιες συμβάσεις υπηρεσιών προς τις δια¬ 
τάξεις της οδηγίας 92/50/ΕΟΚ του συμβουλίου της 18ης 
Ιουλίου 1992 (ΦΕΚ230Α') 

5. ν. 3164/2003, Μητρώα μελετητών, ανάθεση και εκ¬ 
πόνηση μελετών και παροχή συναφών υπηρεσιών, 
σχεδιασμός διαχείρισης αποβλήτων Αττικής κ.α. δια¬ 
τάξεις. 

Ειδικότερα ορίζεται ότι μέχρι τη διαμόρφωση και στε- 
λέχωση των Υπηρεσιών του Φορέα, όπως και μετά από 
αυτήν ανάλογα με τις λειτουργικές δυνατότητες των Υπη¬ 
ρεσιών, είναι δυνατόν ο Φορέας να προβαίνει σύμφωνα με 
την ισχύουσα νομοθεσία, σε συνεργασία με τρίτους (Δη¬ 
μόσιες, Δημοτικές, Νομαρχιακές υπηρεσίες και Φορείς) 
για την εκπλήρωση του σκοπού του. Επίσης ο φορέας, 
στο πλαίσιο της ισχύουσας νομοθεσίας και για την εκπλή¬ 
ρωση των σκοπών του, είναι δυνατό να προβαίνει με 
αντάλλαγμα στη σύναψη συμβάσεων έργου και Υπηρε¬ 
σιών. 

Άρθρο 6 

Αρμόδια όργανα του Φορέα Διαχείρισης 

Αρμόδια όργανα του Φορέα για την εφαρμογή των δια¬ 
δικασιών που ορίζονται στον παρόντα Κανονισμό αποτε¬ 
λούν τα Όργανα διοίκησης, Επιτροπές του Δ.Σ. και υπη¬ 
ρεσιακά στελέχη ή Υπηρεσίες που σύμφωνα με το κατα¬ 
στατικό, τους εσωτερικούς κανονισμούς και τις 
αποφάσεις του Διοικητικού Συμβουλίου του Φορέα δια¬ 
χείρισης έχουν την εξουσία να ενεργούν, να ελέγχουν, να 
εισηγούνται, να γνωμοδοτούν ή να αποφασίζουν στα διά¬ 
φορα στάδια ενεργειών που σχετίζονται με την ανάθεση, 
επίβλεψη και παρακολούθηση της εκπόνησης και παρα¬ 
λαβής των μελετών, έργων, προμηθειών. 

Τα χρηματικά όρια των κλιμακίων προϋπολογισμού 
δαπάνης βάσειτων οποίων προσδιορίζονται τα αρμόδια 
όργανα του Φορέα, φαίνονται στον Πίνακα που ακολου¬ 
θεί: 


ΠΙΝΑΚΑΣ 


ΟΡΙΩΝ ΕΤΗΣΙΩΝ ΔΑΠΑΝΩΝ ΚΑΙ ΑΡΜΟΔΙΑ ΟΡΓΑΝΑ 
ΤΟΥ ΦΟΡΕΑ ΔΙΑΧΕΙΡΙΣΗΣ 
ΕΘΝΙΚΩΝ ΔΡΥΜΩΝ ΒΙΚΟΥ- ΑΩΟΥ ΚΑΙ ΠΙΝΔΟΥ 
(ΕΘΝΙΚΟ ΠΑΡΚΟ ΒΟΡΕΙΑΣ ΠΙΝΔΟΥ) 


ΟΡΙΟ ΕΤΗΣΙΑΣ 

ΔΑΠΑΝΗΣ ΤΡΟΠΟΣ _ ΟΡΓΑΝΑ _ 

Α 7.000 Ευρώ Απευθείας ανάθεση Πρόεδρος Δ.Σ. 

Β 15.000 Ευρώ Απευθείας ανάθεση Εισήγηση Πρόεδρος 

Έγκριση από Δ.Σ. 


Γ 45.000 Ευρώ 


Συνοπτική διαδικασία Εισήγηση 
(Πρόχειρος Ε.Π.Α.Ν. 

διαγωνισμός) Έγκριση από Δ.Σ. 


Δ 45.000 Ευρώ 
και άνω 


Τακτικός 

Διαγωνισμός 


Εισήγηση 

Ε.Π.Α.Ν. 

Έγκριση από Δ.Σ. 


Τα αρμόδια αποφασιστικά και εισηγητικά Όργανα είναι 
τα ακόλουθα: 

Αποφασιστικά όργανα 
Το Διοικητικό Συμβούλιο 

Αποτελείτο ανώτατο όργανο διοίκησης και λήψης απο¬ 
φάσεων στα θέματα που εξετάζονται στον παρόντα Κα¬ 
νονισμό. Αποφασίζει επί τυχόν ενστάσεων σε περίπτωση 
διαγωνισμών, ορίζει την Επιτροπή Ανάθεσης, όπου προ- 
βλέπεται τέτοια και μπορεί να εκχωρεί τις αρμοδιότητές 
στον Πρόεδρο ή στον Διευθυντή ή άλλο όργανο. 

Ο Πρόεδρος του Διοικητικού Συμβουλίου 

Αποτελεί, ανάλογα με τις επί μέρους διατάξεις του Κα¬ 
νονισμού, αποφασιστικό όργανο σε θέματα που ρυθμίζο¬ 
νται από τον Κανονισμό. 

Ο Διευθυντής 

Αποτελεί, ανάλογα με τις επί μέρους διατάξεις του Κα¬ 
νονισμού, αποφασιστικό όργανο σε θέματα που ρυθμίζο¬ 
νται από τον Κανονισμό. 

Εισηγητικά όργανα 
Η Επιτροπή Ανάθεσης 

Η Επιτροπή Ανάθεσης είναι εισηγητικό όργανο και έχει 
την ευθύνη εισήγησης για την ανάθεση μελέτης, έρευνας 
κλπ., στις περιπτώσεις που προβλέπονται από τον παρό¬ 
ντα Κανονισμό. 

Η Επιτροπή, σε κάθε περίπτωση που απαιτείται αξιολό¬ 
γηση / επιλογή, επιλαμβάνεται της σχετικής πρόσκλησης 
εκδήλωσης ενδιαφέροντος και συντάσσει τα σχετικά 
πρακτικά, τα οποία αποστέλλει προς τον Πρόεδρο ή το 
Δ.Σ για έγκριση. 

Η Επιτροπή ορίζεται με απόφαση του Δ.Σ, μετά από ει¬ 
σήγηση του Προέδρου και αποτελείται από μέλη του Δ.Σ 
και υπηρεσιακά στελέχη του Φορέα. Σε περίπτωση δια¬ 
γωνισμού, κατά την υποβολή προσφορών παρίσταται και 
ο νομικός σύμβουλος του Φορέα. 

Η Επιτροπή Παρακολούθησης και Παραλαβής 

Η Επιτροπή Παρακολούθησης και Παραλαβής είναι όρ¬ 
γανο επιφορτισμένο με την παρακολούθηση και παραλα¬ 
βή των μελετών, ερευνών, έργων, βάσει των προδιαγρα¬ 
φών που τέθηκαν με τη σχετική σύμβαση ανάθεσης και 
των κατευθύνσεων του Επιβλέποντα. 

Ορίζεται με απόφαση του Δ.Σ, μετά από εισήγηση του 
Προέδρου και αποτελείται από μέλη του Δ.Σ και υπηρε¬ 
σιακά στελέχη του Φορέα. 

Η Επιτροπή Πινάκων Αναδοχών 

Η εγγραφή, κατάταξη, ανανέωση, διαγραφή των πινά¬ 
κων αναδοχών του Φορέα γίνεται από Επιτροπή που ορί¬ 
ζεται για το σκοπό αυτό από το Δ.Σ. Η επιτροπή αυτή ει- 
σηγείται επίσης κάθε μέτρο που σχετίζεται με τον τρόπο 
τήρησης των πινάκων αναδοχών και υποβάλλει στο Δ.Σ 
σχετικές εκθέσεις. 

Η επιτροπή πινάκων αναδοχών συνεδριάζει κάθε έτος 
στο δίμηνο Ιανουάριου - Φεβρουάριου, με θέμα εγγραφές 
νέων νομικών ή φυσικών προσώπων στους πίνακες ανα¬ 
δοχών και μεταβολές των ήδη εγγεγραμμένων. 

Η επιτροπή μπορεί να συγκληθεί και έκτακτα (ύστερα 
από σχετική εντολή του Δ.Σ.), εφόσον συντρέχουν ουσια¬ 
στικοί λόγοι. 

Η θητεία των μελών της επιτροπής πινάκων αναδοχών 
είναι ετήσια. 

Ο Επιβλέπων 

Για κάθε μελέτη, έρευνα, έργο κ.λπ. ορίζεται Επιβλέ- 
πων, που μπορεί να είναι είτε στέλεχος είτε εξειδικευμέ- 
νος συνεργάτης του Φορέα. 

Ο Επιβλέπων ορίζεται από το όργανο που αποφασίζει 
την ανάθεση ή άλλο αρμόδιο όργανο. Στην περίπτωση 
που ο Επιβλέπων δεν είναι στέλεχος του Φορέα, κατά την 
παρακολούθηση ή επίβλεψη της μελέτης ή του έργου συ¬ 
νεργάζεται και ενημερώνει τον υπεύθυνο της αρμόδιας 
υπηρεσίας του Φορέα. 

Υπεύθυνος της αρμόδιας υπηρεσίας 

Όπου στις διατάξειςτου παρόντος αναγράφεται «Υπεύ¬ 
θυνος της αρμόδιας υπηρεσίας» ο προσδιορισμός του 
έχοντος τη σχετική αρμοδιότητα καθορίζεται με απόφα¬ 
ση του Διευθυντή. 

Άρθρο 7 

Τροποποίηση του κανονισμού 

Μεταβολή, συμπλήρωση ή τροποποίηση των διατάξεων 
του Κανονισμού γίνεται με σχετική απόφαση του Δ.Σ. του 
Φορέα Διαχείρισης που εγκρίνεται από τον Υπουργό Πε¬ 
ριβάλλοντος,Χωροταξίας και Δημοσίων Έργων και δημο¬ 
σιεύεται στην Εφημερίδα της Κυβερνήσεως. 

Άρθρο 8 

Ισχύς του κανονισμού 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Αυγούστου 2005 

Ο ΥΦΥΠΟΥΡΓΟΣ 

ΣΤΑΥΡΟΣ ΕΛ. ΚΑΛΟ ΓΙΑΝΝΗΣ 
-♦- 

Αριθ. 82965 (2) 

Τροποποίηση του Κανονισμού εσωτερικής Υπηρεσίας 

του Πρωτοδικείου Βόλου. 

Ο ΓΕΝΙΚΟΣ ΓΡΑΜΜΑΤΕΑΣ 
ΤΟΥ ΥΠΟΥΡΓΕΙΟΥ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις: α) του άρθρου 17 του ν. 1756/1988 «Κώ¬ 
δικας Οργανισμού Δικαστηρίων και κατάστασης Δικαστι¬ 
κών Λειτουργών» όπως αντικαταστάθηκε από το άρθρο 5 
του ν. 1868/1989 και όπως τελικά αντικαταστάθηκε η πα¬ 
ράγραφος 2 του άρθρου 17 του ν. 1756/1988 εκ νέου με 
την παράγραφο 4 του άρθρου 3 του ν.2479/1997. 

β) του άρθρου 25 παρ. 3περ. ατουν. 2812/2000 (Ά67). 

με τις διατάξεις του άρθρου πρώτου του π.δ/τος 
63/2005. 

γ) του άρθρου 90 του Κώδικα Νομοθεσίας για την Κυ¬ 
βέρνηση και τα κυβερνητικά όργανα, που κυρώθηκε μετο 
άρθρω πρώτο του π.δ. 63/2005 ΦΕΚ Ά 98. 

2. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του κρατικού προ¬ 
ϋπολογισμού. 

3) Την υπ’ αριθμ. 56568/28.5.2004 απόφαση του 
Υπουργού Δικαιοσύνης (ΦΕΚ 842/Β78.6.2004). 

4. Τα υπ’ αριθμ. 252/23.5.2005, 294/4.7.2005 και 
442/18.8.2005 έγγραφα του Πρωτοδικείου Βόλου, απο¬ 
φασίζουμε: 

Τη δημοσίευση στην Εφημερίδα της Κυβερνήσεως της 


τροποποίησης του Κανονισμού Εσωτερικής Υπηρεσίας 
του Πρωτοδικείου Βόλου όπως διαμορφώθηκε με την υπ’ 
αριθμ. 5/2005 απόφαση της Ολομέλειας του Πρωτοδικεί¬ 
ου Βόλου και διορθώθηκε εν συνεχεία με την υπ’α- 
ριθμ. 10/2005 ομοία (ως προς τον αριθμό των υπαλλήλων 
που θα υπηρετούν στο Γ ραφείο Διεύθυνσης της Γ ραμμα- 
τείας) και η οποία έχει ενιαία ως εξής: 

Άρθρο 6 

Η Γραμματεία, η οποία αντιστοιχεί σε διεύθυνση κατά 
την έννοια του ν. 1586/1986 αποτελείται από το γραφείο 
διεύθυνσης και τα ακόλουθα τμήματα που έχουν τις εξής 
αρμοδιότητες. 

1. ΓΡΑΦΕΙΟ ΔΙΕΥΘΥΝΣΗΣ 

Την καταχώρηση, τη διανομή των εισερχομένων εγγρά¬ 
φων και την τήρηση των φακέλων, εγκυκλίων κ.λπ., την εν 
γένει αλληλογραφία, την τήρηση του πρωτοκόλλου κοι¬ 
νών εγγράφων, του βιβλίου προσωπικού, ορκοδοσίας, 
αδειών, υλικού, αντίκλητων δικηγόρων, συμβολαιογρά¬ 
φων, υποθηκοφυλάκων, την διεκπεραίωση πινάκων, εκθέ¬ 
σεων αναχωρήσεως και επανόδου δικαστών και υπαλλή¬ 
λων, αδειών υπαλλήλων, συμβολαιογράφων και υποθηκο¬ 
φυλάκων, παραγγελιών προς μετακίνηση Ειρηνοδικών, 
Πταισματοδικών και υπαλλήλων, Πράξεων Προέδρου πε¬ 
ρί αναθέσεως διαφόρων καθηκόντων στους Δικαστές και 
υπαλλήλους, πρακτικών ορκοδοσίας, εκθέσεων επιθεω- 
ρήσεως Ειρηνοδικείων και Πταισματοδικείων, την καθα- 
ρογραφή της υπηρεσίας των Δικαστών καιτην έκδοση των 
σχετικών σημειωμάτων υπηρεσίας, την συγκέντρωση των 
απαραιτήτων για την Επιθεώρηση στοιχείων, την διαχείρι¬ 
ση της πιστώσεως θερμάνσεως, γραφικής ύλης, καθαριό¬ 
τητας και διαφόρων υλικών για τις ανάγκες του Πρωτοδι¬ 
κείου, την θεώρηση βιβλίων των Συμβολαιογράφων, Υπο¬ 
θηκοφυλάκων κ.λπ., τα των διαγωνισμών υπαλλήλων και 
επιμελητών, την ειδοποίηση των δικαστών για, την συ¬ 
γκρότηση ποινικών δικαστηρίων (αυτοφώρων κ.λπ.), σύ¬ 
νταξη εκθέσεων αποδοχής και αποποίησης κληρονομιάς, 
χορήγηση πιστοποιητικών επ’ αυτών, διενέργεια εκλογών 
και δημοψηφισμάτων, την βιβλιοδέτηση των αποφάσεων 
όλων των διαδικασιών του Πρωτοδικείου Βόλου, επιδό¬ 
σεις καθώς και κάθε άλλη εργασία διοικητικής φύσεως 
που δεν υπάγεται στα άλλα τμήματα. 

Στο Γραφείο Διεύθυνσης ορίζεται ότι θα υπηρετούν 
τρεις (3) υπάλληλοι ο Προϊστάμενος Διεύθυνσης της 
Γραμματείας του Πρωτοδικείου ένας (1) γραμματέας και 
ένας (1) επιμελητής δικαστηρίων. 

2. Ιο ΠΟΛΙΤΙΚΟ ΤΜΗΜΑ ΠΡΩΤΟΔΙΚΕΙΟΥ ΒΟΛΟΥ (αντι¬ 
κείμενα) 

Τον προσδιορισμό υποθέσεων και δημοσίευση αποφά¬ 
σεων Μονομελούς Πρωτοδικείου Βόλου (τακτικής, ειδι¬ 
κής (αυτοκίνητα-διατροφές), εκούσιας δικαιοδοσίας) και 
όλες οι ανωτέρω έδρες του Μονομελούς Πρωτοδικείου 
Βόλου, κληρονομητήρια, παραιτήσεις από ένδικα μέσα, 
έκδοση πιστοποιητικών, σύνταξη σχετικών πινάκων και 
επιδόσεις. Στο Τμήμα αυτό ορίζεται ότι υπηρετούν πέντε 
(5) υπάλληλοι. 

3. 2° ΤΜΗΜΑ ΠΟΛΙΤΙΚΟ ΠΡΩΤΟΔΙΚΕΙΟΥ ΒΟΛΟΥ (αντι¬ 
κείμενα) 

Τον προσδιορισμό υποθέσεων, δημοσίευση αποφάσε¬ 
ων Πολυμελούς Πρωτοδικείου Βόλου (τακτικής, ειδικής 
και εκούσιας δικαιοδοσίας), διεξαγωγή αποδείξεων, 
πραγματογνωμοσύνες, ένδικα μέσα και έκδοση πιστοποι- 

ητικών ενδίκων μέσων, καθαρογραφή όλωντων πολιτικών 
αποφάσεων του Πρωτοδικείου Βόλου, σύνταξη σχετικών 
πινάκων και επιδόσεις. 

Στο τμήμα αυτό ορίζεται ότι θα υπηρετούν έξι (6) υπάλ¬ 
ληλοι (2 γραμματείς, 1 επιμελητής και 3 δακτυλογράφοι). 

4. ΤΜΗΜΑ ΕΙΔΙΚΩΝ ΔΙΑΔΙΚΑΣΙΩΝ (ΑΣΦΑΛΙΣΤΙΚΩΝ ΜΕ¬ 
ΤΡΩΝ, ΜΙΣΘΩΤΙΚΩΝ ΔΙΑΦΟΡΩΝ, ΕΡΓΑΤΙΚΩΝ ΔΙΑΦΟ¬ 
ΡΩΝ, ΑΠΑΛΛΟΤΡΙΩΣΕΩΝ, ΑΝΑΚΟΠΩΝ ΚΑΤΑ ΔΙΑΤΑΓΩΝ 
ΠΛΗΡΩΜΗΣ κ.λπ.) 

Τον προσδιορισμό των υποθέσεων ασφαλιστικών μέ¬ 
τρων Ειδικής διαδικασίας (μισθωτικές κ.λ.π.) και εργατι¬ 
κών διαφορών, την δημοσίευση των αποφάσεων αυτών, 
την σύνταξη των σχετικών πινάκων, την τήρηση των πρα¬ 
κτικών των παραπάνω υποθέσεων, την χορήγηση αντι¬ 
γράφων αυτών, τις εξομολογήσεις πλοιάρχων, την κατά¬ 
θεση και απόδοση εγγυήσεωντου άρθρου 164 ΚΠολΔ,τις 
ανακοπές κατά διαταγών πληρωμής ειδικής διαδικασίας, 
την έκδοση πιστοποιητικών βιομηχανικών δανείων και 
ενεχύρων και επιδόσεις. Στο τμήμα αυτό ορίζεται ότι θα 
υπηρετούν πέντε (5) υπάλληλοι. 

5. ΤΜΗΜΑ ΑΡΧΕΙΟΥ 

Πτωχεύσεις, Εταιρικά, Σωματεία, Διαταγές Πληρωμής, 
Πιστοποιητικά παντός είδους των αρχειοθετημένων υπο¬ 
θέσεων, έκδοση αντιγράφων κ.λ.π. των υποθέσεων που 
βρίσκονται στο αρχείο (παρελθόντων ετών), διαθήκες, 
την χορήγηση βεβαιώσεων όσων ψήφισαν στις εκλογές, 
την οργάνωση της βιβλιοθήκης, την τήρηση του σχετικού 
βιβλίου, την μέριμνα για την προμήθεια νομικών συγ¬ 
γραμμάτων και περιοδικών, την παρακολούθηση, τακτο¬ 
ποίηση της βιβλιοδέτησης κάθε εντύπου, τον δανεισμό 
και την χρέωση των βιβλίων και γενικά την οργάνωση, τη 
τήρηση του αρχείου και της βιβλιοθήκης και επιδόσεις . 
Στο τμήμα αυτό ορίζεται ότι θα υπηρετούν πέντε (5) υπάλ¬ 
ληλοι (4 υπάλληλοι και 1 επιμελητής). 

6. Α' ΤΜΗΜΑ ΠΟΙΝΙΚΟ (ΤΡΙΜΕΛΟΥΣ) 

Την εκκαθάριση των απολήψιμων, τήρηση του βιβλίου 
αποληψίμων, παρακολούθηση των ερήμην καταδικασθέ- 
ντων ως προς την επίδοση σ’ αυτούς των καταδικαστικών 
αποφάσεων, τοποθέτηση αποδεικτικών κ.λ.π. στις δικο¬ 
γραφίες που έχουν εκδικασθεί, βεβαίωση χρηματικών 
ποινών και προστίμων, σύνταξη φύλλων εκπτώσεως, τα¬ 
ξινόμηση δικογραφιών, αλληλογραφία, έρευνα για εξα¬ 
κρίβωση στοιχείων καταδικασθέντων, αποζημίωση των 
μαρτύρων, σύνταξη πινάκων, σύνταξη δελτίων ποινικών 
μητρώων, έκδοση αποσπασμάτων και αντιγράφων ποινι¬ 
κών αποφάσεων (Τριμελούς), τήρηση πρακτικών και κα- 
θαρογραφή των ποινικών αποφάσεων, τα ένδικα μέσα κα¬ 
τά των ποινικών αυτών αποφάσεων και επιδόσεις. 

Στο τμήμα αυτό ορίζεται ότι υπηρετούν (επτά) υπάλλη¬ 
λοι (6 γραμματείς και I επιμελητής). 

7. Β'ΤΜΗΜΑ ΠΟΙΝΙΚΟ (ΜΟΝΟΜΕΛΟΥΣ) 

Την εκκαθάριση των απολήψιμων, τήρηση του βιβλίου 
αποληψίμων, παρακολούθηση των ερήμην καταδικασθέ- 
ντων ως προς την επίδοση σ’ αυτούς των καταδικαστικών 
αποφάσεων, τοποθέτηση αποδεικτικών κ.λπ. στις δικο¬ 
γραφίες που έχουν εκδικασθεί, βεβαίωση χρηματικών 
ποινών και προστίμων, ταξινόμηση δικογραφιών, αλληλο¬ 
γραφία, έρευνα για εξακρίβωση στοιχείων καταδικασθέ- 
ντων, σύνταξη πινάκων, σύνταξη δελτίων ποινικών μη¬ 
τρώων, έκδοση αποσπασμάτων και αντιγράφων ποινικών 
αποφάσεων (Μονομελούς), τήρηση πρακτικών και καθα- 
ρογραφή των ποινικών αποφάσεων, τα ένδικα μέσα κατά 


των ποινικών αυτών αποφάσεων και επιδόσεις. 

Στο τμήμα αυτό ορίζεται ότι υπηρετούν έξι (6) υπάλλη¬ 
λοι. 

8. Γ ΤΜΗΜΑ ΠΟΙΝΙΚΟ (ΜΟΔ, ΑΝΗΛΙΚΑ, ΒΟΥΛΕΥΜΑ¬ 
ΤΑ ΚΑΙ ΑΝΑΚΡΙΣΗ). 

Την εκκαθάριση των αποληψίμων, τήρηση του βιβλίου 
αποληψίμων, παρακολούθηση των ερήμην καταδικασθέ- 
ντων ως προς την επίδοση αυτούς των καταδικαστικών 
αποφάσεων, παραλαβή αποδεικτικών και λοιπών εγγρά¬ 
φων από την Εισαγγελία Πρωτοδικών Βόλου για δικογρα¬ 
φίες που έχουν εκδικασθεί, καταχώρηση στα οικεία βιβλία 
και τοποθέτηση αυτών στις ανάλογες δικογραφίες, ταξι¬ 
νόμηση δικογραφιών, αλληλογραφία, έρευνα για εξακρί¬ 
βωση στοιχείωνκαταδικασθέντων, σύνταξη πινάκων, σύ¬ 
νταξη δελτίων ποινικών μητρώων, έκδοση αποσπασμάτων 
και αντιγράφων ποινικών αποφάσεων (ΜΟΔ και Δικαστη¬ 
ρίων Ανηλίκων), τήρηση πρακτικών και η καθαρογραφή 
των ποινικών αποφάσεων, τα ένδικα μέσα κατά των ποινι¬ 
κών αυτών αποφάσεων, κατάθεση και Απόδοση εγγυήσε¬ 
ων σύμφωνα μετά άρθρα 282 επ. ΚΠΔ, Κλήρωση Ποινικών 
Συνθέσεων, επιδόσεις, Βουλεύματα και Ανάκριση. 

Στο τμήμα αυτό ορίζεται ότι υπηρετούν έξι (6) υπάλλη¬ 
λοι: 

Η υπ’ αριθμ. 5/2005 απόφαση της Ολομέλειας του Πρω¬ 
τοδικείου βόλου, κρίθηκε έγινε δεκτή και δημοσιεύθηκε 
στον Βόλο την 19 Απριλίου 2005. 

Η υπ’ αριθμ. 10/2005 όμοια με την οποία διορθώθηκε η 
5/2005, κρίθηκε έγινε δεκτή και δημοσιεύθηκε στον Βόλο 
την 29 Ιουνίου 2005. 


ΟΙ ΠΡΟΕΔΡΟΙ 

1) Θωμάίτσα Πατρώνα 

2) Νικόλαος Παπαδούλης 

3) Φωτεινή Πατούνη 

Ο ΕΙΣΑΓΓΕΛΕΑΣ 
Αχιλλέας Ζήσης 


Η Γραμματέας 
Ιωάννα Πουρνάρα 

Η απόφαση αυτή να 
Κυβερνήσεως. 


ΟΙ ΠΡΩΤΟΔΙΚΕΣ 

1) Γ εράσιμος Ανδρεόλας 

2) Ευαγγελία Στεργίου 

3) Παναγιώτης Μπολτέτσος 

4) Ελευθερία Σπανομήτρου 

5) Ιωάννα Οικονόμου 

6) Ελένη Μούρτζη 

7) Παύλος Μαυρομάτης 

8) Γεώργιος Βερούσης 

9) Χρυσαφίνα Ζυγούρη 

10) Πηνελόπη Λέτσιου 

11) Γεώργιος Στιβακτάκης 
αιευθεί στην Εφημερίδα της 


Αθήνα, 26 Αυγούστου 2005 


Ο Γ ενικός Γ ραμματέας 
ΠΑΝΑΓΙΩΤΗΣ ΠΑΝΟΥΡΗΣ 
-♦- 

Αριθμ. 6036 (3) 

Έγκριση σύμβασης μεταξύ Ε.Υ.Α.Θ. Α.Ε., Ε.Υ.Α.Θ. Πα¬ 
γίων και Κοινότητας Ευκαρπίας Θεσσαλονίκης. 


ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ 
ΑΠΟΚΕΝΤΡΩΣΗΣ - ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΑΝΑΠΤΥΞΗΣ - ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ - ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1 Τις διατάξεις: 

α) Των άρθρων 18, 22 και 26, παρ. 3, του ν. 2937/2001 

«Τροποποίηση και συμπλήρωση των διατάξεων που αφο¬ 
ρούν την επάρκεια των ιδίων κεφαλαίων των επιχειρήσε¬ 
ων παροχής επενδυτικών υπηρεσιών και των πιστωτικών 
ιδρυμάτων, ρυθμίσεις Ε.Υ.Α.Θ. Α.Ε. και άλλες διατάξεις» 
(Φ.Ε.Κ.169/Α72001) 

β) Του άρθρου 1, κεφ. Β', του ν. 2651/1998 «Ρυθμίσεις 
θεμάτων της χρηματιστηριακής αγοράς, συγχώνευση 
Οργανισμού Ύδρευσης Θεσσαλονίκης (Ο.Υ.Θ.) και Ορ¬ 
γανισμού Αποχέτευσης Θεσσαλονίκης (Ο.Α.Θ.) και άλλες 
διατάξεις» (Φ.Ε.Κ. 248/Α71998) 

γ) Των π.δ. 358/1986 και 331/2001 για τις αρμοδιότητες 
και τον Οργανισμό του Υπουργείου Μακεδονίας-Θράκης 
αντίστοιχα. 

2. Την από 15.7.2005 σύμβαση που υπεγράφη από την 
Ε.Υ.Α.Θ. Α.Ε, την Ε.Υ.Α.Θ. Παγίων και την Κοινότητα Ευ¬ 
καρπίας. 

3. Το με αριθμό 112/18.7.2005 έγγραφο της Ε.Υ.Α.Θ. 
Παγίων, αποφασίζουμε: 

1. Εγκρίνουμε τη Σύμβαση, για την επέκταση δραστη¬ 
ριότητας της Ε.Υ.Α.Θ. Α.Ε. στον τομέα ύδρευσης σε πε¬ 
ριοχές της Κοινότητας Ευκαρπίας Ν. Θεσσαλονίκης, κατ’ 
εφαρμογή του άρθρου 26 του ν. 2937/2001, η οποία συ- 
νάφθηκε μεταξύ της Εταιρείας Υδρεύσεως και Αποχετεύ- 
σεως Θεσσαλονίκης Α.Ε. (Ε.Υ.Α.Θ. Α.Ε.),του Ν.Π.Δ.Δ. με 
την επωνυμία «Ε.Υ.Α.Θ. Παγίων» και του ΟΤΑ «Κοινότητα 
Ευκαρπίας» και έχει ως εξής: 

ΣΥΜΒΑΛΛΟΜΕΝΟΙ: 

Σήμερα 15.7.2005 στη Θεσσαλονίκη, μεταξύ: 

1. Της Ε.Υ.Α.Θ. Α.Ε., όπως εκπροσωπείται νόμιμα από 
τον Πρόεδρο του Διοικητικού Συμβουλίου της Σταύρο Χα- 
τζηπέτρου, ο οποίος ενεργεί σύμφωνα με τις υπ’ αριθμ. 
81/2003 και 74/2005 (επικαιροποίηση) αποφάσεις του 
Δ.Σ. της Ε.Υ.Α.Θ. Α.Ε. 

2. Του Ν.Π.Δ.Δ. με την Επωνυμία «Ε.Υ.Α.Θ. Παγίων», 
που συνεστήθη με το ν. 2937/2001, όπως εκπροσωπείται 
νόμιμα από τον Πρόεδρο του Διοικητικού Συμβουλίου της 
Κωνσταντίνο Δεμίρη, ο οποίος ενεργεί σύμφωνα με τις 
υπ’αριθμ. 27/2003 και 75/2005 (επικαιροποίηση) αποφά¬ 
σεις του Δ.Σ. της Ε.Υ.Α.Θ. Παγίων. 

3. Του ΟΤΑ «Κοινότητα Ευκαρπίας», όπως εκπροσωπεί¬ 
ται νόμιμα από τον Πρόεδρο της Γεώργιο Νιγδέλη, σύμ¬ 
φωνα με την υπ’ αριθμ. 370/2002 απόφαση του Κοινοτι¬ 
κού Συμβουλίου. 

ΔΙΑΤΑΞΕΙΣ-ΑΠΟΦΑΣΕΙΣ: 

Η παρούσα σύμβαση συνάπτεται σε εφαρμογή: 

1. Της παρ. 3 του άρθρου 26 του ν. 2937/2001, με την 
οποία προβλέπεται η δυνατότητα σύναψης σύμβασης με¬ 
ταξύ της Ε.Υ.Α.Θ. Α.Ε., Ε.Υ.Α.Θ. Παγίων και αντίστοιχου 
ΟΤΑ και ρυθμίζονται οι ειδικότεροι όροι για την επέκταση 
της δραστηριότητας της Ε.Υ.Α.Θ. Α.Ε. 

2. Της υπ’αριθμ. 370/2002 απόφασης του Κ. Σ. της Κοι¬ 
νότητας Ευκαρπίας, που εγκρίθηκε με την υπ’αριθμ. 
27/2003 απόφαση του Γ.Γ. της Περιφέρειας Κ. Μακεδο¬ 
νίας, ζητήθηκε η υπαγωγή του Δικτύου Ύδρευσης στην 
περιοχή αρμοδιότητας της Ε.Υ.Α.Θ. Α.Ε. 

3. Των αποφάσεων 81/2003 και 74/2005 του Δ.Σ. της 
Ε.Υ.Α.Θ. Α.Ε. 

4. Των αποφάσεων 27/2003 και 75/2005 του Δ.Σ. της 
Ε.Υ.Α.Θ. Παγίων 

Άρθρο 1 

Αντικείμενο της Σύμβασης 

Με την παρούσα Σύμβαση καθορίζονται: 


1. Οι όροι για το αποκλειστικό δικαίωμα παροχής υπη¬ 
ρεσιών ύδρευσης (άντληση, συλλογή, μεταφορά, αποθή¬ 
κευση, επεξεργασία, διανομή, πώληση και διαχείριση) 
πόσιμου ύδατος εντός των ορίων της Κοινότητας Ευκαρ¬ 
πίας. 

2. Η μεταβίβαση κατά πλήρη κυριότητα στην Ε.Υ.Α.Θ. 
Παγίων των δικτύων και εγκαταστάσεων ύδρευσης της 
Κοινότητας Ευκαρπίας. 

3. Οι όροι για τη συνέχιση υδροδότησηςτων καταναλω¬ 
τών της Κοινότητας Ευκαρπίας από την Ε.Υ.Α.Θ. Α.Ε. 

Άρθρο 2 

Διάρκεια της Σύμβασης 

Για τη διάρκεια της Σύμβασης, όπως και για την ανανέ¬ 
ωση της, ισχύουν αυτά που περιλαμβάνονται στη Σύμβα¬ 
ση μεταξύ του Ελληνικού Δημοσίου, της Ε.Υ.Α.Θ. Παγίων 
και της Ε.Υ.Α.Θ. Α.Ε. 

Άρθρο 3 

Παραχώρηση δικαιωμάτων Κοινότητας Ευκαρπίας. 

Η Κοινότητα Ευκαρπίας μεταβιβάζει κατά κυριότητα 
χωρίς αποζημίωση στην Ε.Υ.Α.Θ. Παγίων. 

α) Τα δικαιώματα της επί των χρησιμοποιουμένων για 
την ύδρευση τηςυπογείων και επιφανειακών υδάτινων πό¬ 
ρων. 

β) Τις πηγές και εγκαταστάσεις γενικά υδρεύσεως (δε¬ 
ξαμενές, αντλιοστάσια, υδραγωγεία) με τις αντίστοιχες 
εδαφικές εκτάσεις τους, όπως προσδιορίζονται στους 
χάρτες και το σχετικό πρωτόκολλο. 

γ) Τα δίκτυα διανομής νερού. 

δ) Όλους τους χάρτες αποτύπωσης του δικτύου και 
εγκαταστάσεων του. 

Για την παραχώρηση αυτή θα συνταχτεί σχετικό πρω¬ 
τόκολλο παράδοσης και παραλαβής, που θα περιγράφει 
λεπτομερώς και ειδικά όλα τα υπό παραλαβή είδη και την 
κατάσταση αυτών από απόψεως χρησιμότητας, συντη- 
ρήσεως και λειτουργιών καταλληλότητας. Το πρωτόκολ¬ 
λο θα συνταχθεί εντός 30 ημερών από την έγκριση της 
παρούσας σύμβασης, από επιτροπή που θα συγκροτηθεί 
από έναν ανώτερο τεχνικό των συμβαλλομένων μελών. 

Το πρωτόκολλο αυτό μαζί με την εγκριθείσα σύμβαση 
αποτελούν τίτλο μεταβίβασης υπέρ της Ε.Υ.Α.Θ. Παγίων, 
απόσπασμα του οποίου θα μεταγράφει ατελώς στο οικείο 
υποθηκοφυλακείο. 

Άρθρο 4 

Παροχή υπηρεσιών ύδρευσης από Ε.Υ.Α.Θ. Α.Ε. 

α. Από της έγκρισης της παρούσης σύμβασης επεκτεί- 
νεται η περιοχή δραστηριότητας της Ε.Υ.Α.Θ. Α.Ε. στην 
περιοχή της Κοινότητας Ευκαρπίας, όπως θα προσδιορι¬ 
στεί από τους αντίστοιχους χάρτες και η Ε.Υ.Α.Θ. Α.Ε. 
αναλαμβάνει την υποχρέωση αποκλειστικής παροχής 
υπηρεσιών ύδρευσης, όπως καθορίζονται στα άρθρα 18 
και 20 του ν. 2937/2001. 

β. Η Ε.Υ.Α.Θ. Α.Ε. αναλαμβάνειτη λειτουργία, επισκευή, 
συντήρηση και επέκταση του δικτύου ύδρευσης στα όρια 
της Κοινότητας Ευκαρπίας, κατ’ αντιστοιχία με τα ισχύο- 
ντα για τις περιοχές που ήδη είναι στην αρμοδιότητα της. 

Άρθρο 5 
Καταναλωτές. 

Εντός δεκαημέρου από την έγκριση της παρούσας σύμ¬ 
βασης, η Κοινότητα Ευκαρπίας υποχρεούται ναπαραδώ- 
σει στην Ε.Υ.Α.Θ. Α.Ε. τα συμβόλαια υδροληψίας των εν 

ενεργεία πελατών της και ότι άλλα στοιχεία, από το αρ¬ 
χείο της, είναι απαραίτητα για τη συνέχιση της υδροδό- 
τησηςτης, όπως και κατάσταση οφειλών από την κατανά¬ 
λωση ύδατος από τους πελάτες της. 

Άρθρο 6 

Κανονισμός Υδροληψίας. 

Επεκτείνεται και στην περιοχή της Κοινότητας Ευκαρ¬ 
πίας ο ισχύων Κανονισμός Υδροληψίας της Ε.Υ.Α.Θ. Α.Ε., 
από τις διατάξεις του οποίου θα διέπονται και οι συνδρο¬ 
μητές της περιοχής αυτής. Ειδικώς θα εφαρμοσθείτο άρ¬ 
θρο 22, όπως ισχύει, του κανονισμού Υδροληψίας, τόσο 
για τους πελάτες της Κοινότητας όσο και για τις επιμέ- 
ρους εν ενεργεία υδροληψίες της. ίδιας Κοινότητας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 2 Σεπτεμβρίου 2005 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΟΙΚΟΝΟΜΙΑΣ ΚΑΙ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΟΙΚΟΝΟΜΙΚΩΝ 

ΠΡΟΚΟΠΗΣ ΠΑΥΛΟΠΟΥΛΟΣ ΓΕΩΡΓ. ΑΛΟΓΟΣΚΟΥΦΗΣ 


ΑΝΑΠΤΥΞΗΣ 

ΔΗΜΗΤΡΙΟΣ ΣΙΟΥΦΑΣ 


ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

ΓΕΩΡΓΙΟΣ ΣΟΥΦΛΙΑΣ 


ΜΑΚΕΔΟΝΙΑΣ - ΘΡΑΚΗΣ 

ΝΙΚΟΛΑΟΣ ΤΣΙΑΡΤΣΙΩΝΗΣ 
-♦- 

(4) 

Απόκτηση της Ελληνικής Ιθαγένειας του ομογενούς 
Κέσοβ Γκουράμτου Πέτρου κ.λπ. 


σμός του επωνύμου της από Τσχαντιασβίλι σε Τσχαντια- 
σβιλίδου. 

Με την 5180/26.8.2005 απόφαση του Γενικού Γραμμα¬ 
τέα Περιφέρειας Ανατολικής Μακεδονίας και Θράκης 
που εκδόθηκε σύμφωνα με τις κείμενες διατάξεις γίνεται 
δεκτή η από 24.5.2004 αίτηση της ομογενούς Τσχαντια- 
σβίλι Μανάνα, τέκνου του Βλαδίμηρου και της Ταμάρα, 
περί αποκτήσεως Ελληνικής Ιθαγένειας και εγκρίνεται ο 
εξελληνισμός του επωνύμου της από Τσχαντιασβίλι σε 
Τσχαντιασβιλίδου. 

Μετην5181/26.8.2005 απόφαση του Γενικού Γ ραμματέα 
Περιφέρειας Ανατολικής Μακεδονίας και Θράκης που εκ¬ 
δόθηκε σύμφωνα με τις κείμενες διατάξεις γίνεται δεκτή η 
από 13.8.2001 αίτηση του ομογενούς Τζεϊράνωβ Νικολά¬ 
ου, τέκνου του Κλημέντιου και της Ελισάβετ, περί αποκτή¬ 
σεως Ελληνικής Ιθαγένειας και εγκρίνεται ο εξελληνισμός 
του επωνύμου του από Τζεϊράνωβ σε Τζεϊρανίδης. 

Με την 4859/26.8.2005 απόφαση του Γ ενικού Γ ραμμα¬ 
τέα Περιφέρειας Ανατολικής Μακεδονίας και Θράκης 
που εκδόθηκε σύμφωνα με τις κείμενες διατάξεις γίνεται 
δεκτή η από 13.8.2002 αίτηση του ομογενούς Κέσωβ Βί¬ 
κτωρ, τέκνου του Καλιστράτ και της Ελιζαβέτα περί απο¬ 
κτήσεως Ελληνικής Ιθαγένειας και εγκρίνεται ο εξελληνι- 
σμός του επωνύμου του από Κέσωβ σε Κεσίδης. 

Με εντολή Γ ενικού Γ ραμματέα Περιφέρειας 

Η Διευθύντρια 
ΕΛΕΝΗ ΠΑΝΤΑΖΗ 
-♦- 

ΔΙΟΡΘΩΣΕΙΣ ΣΦΑΛΜΑΤΩΝ 


Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΝΑΤΟΛΙΚΗΣ ΜΑΚΕΔΟΝΙΑΣ - ΘΡΑΚΗΣ 

Με την 4809/26.8.2005 απόφαση του Γ ενικού Γ ραμμα¬ 
τέα Περιφέρειας Ανατολικής Μακεδονίας και Θράκης 
που εκδόθηκε σύμφωνα με τις κείμενες διατάξεις γίνεται 
δεκτή η από 15.6.2001 αίτηση του ομογενούς Κέσοβ 
Γκουράμ, τέκνου του Πέτρου και της Σοφίας, περί απο¬ 
κτήσεως Ελληνικής Ιθαγένειας και εγκρίνεται ο εξελληνι- 
σμόςτου επωνύμου του από Κέσοβ σε Κεσίδης. 

Με την 4850/26.8.2005 απόφαση του Γ ενικού Γ ραμμα¬ 
τέα Περιφέρειας Ανατολικής Μακεδονίας και Θράκης 
που εκδόθηκε σύμφωνα με τις κείμενες διατάξεις γίνεται 
δεκτή η από 24.5.2004 αίτηση της ομογενούς Τσχαντια- 
σβίλι Νίνα, τέκνου του Αμράχ και της Μανάνα, περί απο¬ 
κτήσεως Ελληνικής Ιθαγένειας και εγκρίνεται ο εξελληνι- 


(5) 

Στο ΦΕΚ 469/11.4.2005 (Τεύχος Β'), στο οποίο δημοσι- 
εύθηκεη υπ’ αριθμ.2471/04/29.3.2005 απόφαση του Γενι¬ 
κού Γ ραμματέα Περιφέρειας Αν. Μακεδονίας - Θράκης 
και αφορά στην απόκτηση Ελληνικής Ιθαγένειας του ομο¬ 
γενούς Σπυριάδη Γκιόργκι του Βλαντίμιρ επιφέρεται η 
διόρθωση ως προς την ιθαγένεια των ανήλικων τέκνων 
του από το εσφαλμένο «του ιδίου καιτων ανήλικωντέκνων 
του Σπυριδόνοβα Φένια και Σπυριντόνοβ Βλαντίμιρ του 
Γ κιόργκι και της Μαρίνας καθώς και εξελληνισμός των 
επωνύμων των ανήλικων τέκνων του» στο ορθό του ιδίου 
και του ανήλικου τέκνου του Σπυριντόνοβ Βλαντίμιρ του 
Γ κιόργκι και της Μαρίνας καθώς και εξελληνισμός του 
επωνύμου του ανήλικου τέκνου του». 

(Από την Περιφέρεια Αν. Μακεδονίας - Θράκης) 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 
ΗΛΕΚΤΡΟΝΙΚΗ ΔΙΕΥΘΥΝΣΗ: ΗΙΐρ: νννννν.θΙ.ςι- 


ΡΑΧ 210 52 21 004 

Θ-ΓΠ3Μ: \Λ/θ5ΓΠ35ΐθΓ @ θί·9Γ 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 & Περιφερειακά Γραφεία 
Δωρεάν ανάγνωση δημοσιευμάτων τεύχους Α από την ιστοσελίδα του Εθνικού Τυπογραφείου 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Ολγας 227 
ΠΕΙΡΑΙΑΣ - Ευριπίδου 63 
ΠΑΤΡΑ -Κορίνθου 327 

ΙΩΑΝΝΙΝΑ -Διοικητήριο 
ΚΟΜΟΤΗΝΗ - Δημοκρατίας 1 


(2310) 423 956 
(210)413 5228 
(2610) 638 109 
(2610) 638 110 
(26510) 87215 
(25310) 22 858 


ΛΑΡΙΣΑ - Διοικητήριο 
ΚΕΡΚΥΡΑ -Σαμαρά 13 

ΗΡΑΚΛΕΙΟ -Πεδιάδας 2 

ΛΕΣΒΟΣ - Πλ.Κωνσταντινουπόλεως 1 


(2410)597449 
(26610) 89 122 
(26610) 89 105 
(2810) 300 781 
(22510) 46 654 
(22510) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 βυτο, προσαυξανόμενη κατά 0,20 θυτο για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0,15 θυτο ανά σελίδα. 

Σε μορφή Οϋ: 


Τεύχος 

Περίοδος 

εθπο 

Τεύχος 

Περίοδος 

ΕΘΠΟ 

Α' 

Ετήσιο 

150 

Αναπτυξιακών Πράξεων 

Ετήσιο 

50 

Α 

3μηνιαίο 

40 

Ν.Π.Δ.Δ. 

Ετήσιο 

50 

Α' 

Μηνιαίο 

15 

Παράρτημα 

Ετήσιο 

50 

Β’ 

Ετήσιο 

300 

Εμπορικής και Βιομηχανικής Ιδιοκτησίας Ετήσιο 

100 

Β' 

3μηνιαίο 

80 

Ανωτάτου Ειδικού Δικαστηρίου 

Ετήσιο 

5 

Β' 

Μηνιαίο 

30 

Διακηρύξεων Δημοσίων Συμβάσεων 

Ετήσιο 

200 

Γ 

Ετήσιο 

50 

Διακηρύξεων Δημοσίων Συμβάσεων 

Εβδομαδιαίο 

5 

Δ' 

Ετήσιο 

220 

Α.Ε. & Ε.Π.Ε 

Μηνιαίο 

100 

Δ' 

3μηνιαι'ο 

60 




• Η τιμή πώλησης μεμονωμένων Φ.Ε.Κ ειδικού ενδιαφέροντος σε μορφή οά-Γοπι και μέχρι 100 σελίδες σε 5 θυτο προσαυξανόμενη κατά 

1 θυΐΌ ανά 50 σελίδες. 






• Η τιμή πώλησης σε μορφή οά-Γοπι δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 θογο ανά έτος. 


ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: 

τηλεφωνικά : 210-4071010, ίοχ: 210 - 4071010 ϊηΙθΠΊθΙ 

ΗΜρ://νννννν.θ1.9ΐ·. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το ΙπΐβιτΊβΙ 


Α' (Νόμοι, Π.Δ., Συμβάσεις κτλ.) 

225 € 

190 € 

Β' (Υπουργικές αποφάσεις κτλ.) 

320 € 

225 € 

Γ' (Διορισμοί, απολύσεις κτλ. Δημ. Υπαλλήλων) 

65 € 

ΔΩΡΕΑΝ 

Δ' (Απαλλοτριώσεις, πολεοδομία κτλ.) 

320 € 

160 € 

Αναπτυξιακών Πράξεων και Συμβάσεων (Τ.Α.Π.Σ.) 

160 € 

95 € 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

65 € 

ΔΩΡΕΑΝ 

Παράρτημα (Προκηρύξεις θέσεων ΔΕΠ κτλ.) 

33 € 

ΔΩΡΕΑΝ 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

65 € 

33 € 

Ανωτάτου Ειδικού Δικαστηρίου (Α.Ε.Δ.) 

10 € 

ΔΩΡΕΑΝ 

Ανωνύμων Εταιρειών & Ε.Π.Ε. 

2.250 € 

645 € 

Διακηρύξεων Δημοσίων Συμβάσεων (Δ.Δ.Σ.) 

225 € 

95 € 

Πρώτο (Α'), Δεύτερο (Β') και Τέταρτο (Δ') 

- 

450 € 


> Το τεύχος του ΑΣΕΠ (έντυπη μορφή) θα αποστέλλεται σε συνδρομητές με την επιβάρυνση των 70 ΘυΐΌ, ποσό το οποίο αφορά 
ταχυδρομικά έξοδα. 

• Για την παροχή δικαιώματος ηλεκτρονικής πρόσβασης σε Φ.Ε.Κ. προηγουμένων ετών και συγκεκριμένα στα τεύχη Α', Β', Δ', Αναπτυ¬ 
ξιακών Πράξεων & Συμβάσεων, Δελτίο Εμπορικής και Βιομηχανικής Ιδιοκτησίας και Διακηρύξεων Δημοσίων Συμβάσεων, η τιμή 
προσαυξάνεται πέραν του ποσού της ετήσιας συνδρομής έτους 2005, κατά 25 ευτο ανά έτος παλαιότητας και ανά τεύχος, για δε το 
τεύχος Α.Ε. & Ε.Π.Ε., κατά 30 θυιτι. 


1 Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 
και το ποσό υπέρ ΤΑΠ ΕΤ (5% του ποσού της συνδρομής) στον κωδικό αριθμό εσόδων ΚΑΕ 3512) .Το πρωτότυπο αποδεικτικό είσπραξης 
(διπλότυπο) θα πρέπει να αποστέλλεται ή να κατατίθεται στην αρμόδια Υπηρεσία του Εθνικού Τυπογραφείου. 

1 Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

1 Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηίβιτίθί, με την καταβολή των αντίστοιχων 
ποσών συνδρομής και ΤΑΠΕΤ. 

1 Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

1 Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

1 Η εγγραφή ή ανανέωση της συνδρομής πραγματοποιείται το αργότερο μέχρι την 31 ην Δεκεμβρίου κάθε έτους. 

ί Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 






























